DIE ONVERGEETLIKE | Boodskappe | Zanel_Christo
Saturday December 12, 2009 (2126 days ago)
Enige boodskappe kan julle gerus hier skryf.
Liewe Christo en Zanel,
Baie geluk met julle troue. Dit voel altyd so vreemd om te sê geluk met so iets. Dit voel amper asof dit nou iets is wat jy in 'n pep stores "lucky packet" kon gewen het. Ons is so jammer dat ons nie die dag saam met julle kan ervaar nie.
Ons bid dat die Here julle sal seën en julle lewe saam voorspoedig en gelukkig sal maak. Hou Hom in die middel van julle lewe en geen probleem sal te groot wees om te oorkom nie. Geniet elke oomblik van vreugdevolle samesyn met mekaar.
Daar is 'n gesegde in die engelse taal wat sê: "You can be right or you can be rich". Wat dit op neerkom is dat 'n mens soveel van jou tyd kan bestee om te probeer bewys dat jou siening en idees reg is, dat jy vergeet of nalaat om te fokus op die geleenthede wat daar is om dinge te verbeter.
In die huwelik wil ek sê: "Jy kan reg wees of jy kan eensaam wees". 'n Mens voel soms dat jou metgesel verkeerd gehandel het, en spandeer dan soveel van jou energie daarop om te "bewys" dat jy te na gekom is, dat jy vergeet om die Here te raadpleeg. Fokus op en werk voortdurend aan die liefde in julle verhouding met God en met mekaar.